Illja Kvaša

| Mitalit | Mitalit | Mitalit |  |
| --- | --- | --- | --- |
|  Illja Kvaša |  Illja Kvaša |  Illja Kvaša |  |
Maa:   Ukraina
Miesten uimahypyt
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 3 m ponnahduslauta, parikilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Barcelona 2013 | 1 m ponnahduslauta |  |
|  Hopeaa | Kazan 2015 | 1 m ponnahduslauta |  |
|  Pronssia | Budapest 2017 | 3 m ponnahduslauta, parikilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Eindhoven 2008 | 1 m ponnahduslauta |  |
|  Kultaa | Torino 2009 | 1 m ponnahduslauta |  |
|  Kultaa | Torino 2009 | 3 m ponnahduslauta, parikilpailu |  |
|  Kultaa | Budapest 2010 | 1 m ponnahduslauta |  |
|  Kultaa | Budapest 2010 | 3 m ponnahduslauta, parikilpailu |  |
|  Kultaa | Eindhoven 2012 | 1 m ponnahduslauta |  |
|  Kultaa | Rostock 2013 | 1 m ponnahduslauta |  |
|  Kultaa | Lontoo 2016 | 1 m ponnahduslauta |  |
|  Kultaa | Kiova 2017 | 1 m ponnahduslauta |  |
|  Hopeaa | Eindhoven 2008 | 3 m ponnahduslauta |  |
|  Hopeaa | Torino 2009 | 3 m ponnahduslauta |  |
|  Hopeaa | Torino 2011 | 1 m ponnahduslauta |  |
|  Hopeaa | Rostock 2015 | 3 m ponnahduslauta, parikilpailu |  |
|  Hopeaa | Kiova 2017 | 3 m ponnahduslauta |  |
|  Hopeaa | Kiova 2017 | 3 m ponnahduslauta, parikilpailu |  |
|  Pronssia | Eindhoven 2012 | 3 m ponnahduslauta, parikilpailu |  |
|  Pronssia | Berliini 2014 | 3 m ponnahduslauta |  |
|  Pronssia | Berliini 2014 | 3 m ponnahduslauta, parikilpailu |  |
|  Pronssia | Rostock 2015 | Joukkuekilpailu |  |
|  Pronssia | Lontoo 2016 | 3 m ponnahduslauta |  |
|  Pronssia | Lontoo 2016 | 3 m ponnahduslauta, parikilpailu |  |
| Universiadit  | Universiadit  | Universiadit  |  |
|  Pronssia | Shenzhen 2011 | 1 m ponnahduslauta |  |
Illja Olehovytš Kvaša (ukr. Ілля Олегович Кваша, s. 5. maaliskuuta 1988 Mykolajiv, Ukrainan SNT) on ukrainalainen uimahyppääjä.
Vuoden 2008 uinnin Euroopan-mestaruuskilpailuissa Eindhovenissa Kvaša saavutti ensimmäiset kansainväliset mitalinsa voittamalla metrin ponnahduslautakilpailun ja tulemalla toiseksi kolmen metrin ponnahduslaudalla. Saman vuoden kesäolympialaisissa hän saavutti pronssia kolmen metrin ponnahduslaudan parikilpailussa parinaan Oleksi Pryhorov. Hän osallistui samoissa kisoissa myös kolmen metrin ponnahduslautakilpailuun ja oli semifinaalin 15:s ja karsiutui finaalista.
Vuonna 2009 Kvaša voitti uimahyppyjen Euroopan-mestaruuskilpailuissa Torinossa sekä metrin ponnahduslautakilpailun että kolmen metrin ponnahduslautaparikilpailun Pryhorovin kanssa. Hän sijoittui samoissa kisoissa toiseksi kolmen metrin ponnahduslautakilpailussa. Rooman MM-kilpailuissa 2009 hän oli metrin ponnahduslaudalla viides.
Uinnin pitkän radan Euroopan-mestaruuskilpailuissa Budapestissa 2010 hän voitti sekä metrin ponnahduslaudan että kolmen metrin ponnahduslaudan parikilpailun. Kvašan parina oli jälleen Oleksi Pryhorov. Hän osallistui myös kolmen metrin ponnahduslautakilpailuun ja oli finaalin kuudes.
Vuoden 2011 uimahyppyjen Euroopan-mestaruuskilpailussa Kvaša sijoittui metrin ponnahduslautakilpailussa toiseksi. Saman vuoden kesäuniversiadeissa hän saavutti pronssia metrin ponnahduslaudalla. Eindhovenin EM-kilpailuissa 2012 hän sai kultaa metrin ponnahduslaudalla ja pronssia kolmen metrin ponnahduslaudan parikilpailussa sekä sijoittui viidenneksi kolmen metrin henkilökohtaisessa kilpailussa.
Lontoon kesäolympialaisissa 2012 hän sijoittui kolmen metrin ponnahduslaudan yksilökilpailussa kahdeksanneksi ja parikilpailussa neljänneksi.
Uimahyppyjen EM-kilpailuissa Rostockissa 2013 Kvaša voitti yhden metrin ponnahduslautahypyissä kultaa ja oli kolmen metrin ponnahduslaudalla neljäs. Saman vuoden Barcelonan MM-kilpailuissa hän saavutti yhden metrin ponnahduslautahypyissä hopeaa, uransa ensimmäisen MM-mitalin. Kolmen metrin ponnahduslaudalla hän sijoittui neljänneksi.
Berliinin EM-kilpailuissa 2014 Kvaša sai pronssia sekä kolmen metrin ponnahduslaudan henkilökohtaisessa että parikilpailussa. Rostockin EM-kilpailuissa 2015 hän saavutti hopeaa kolmen metrin ponnahduslaudan parikilpailussa yhdessä Oleksandr Horškovozovin kanssa ja pronssia joukkuekilpailussa Julija Prokoptšukin kanssa. Lisäksi hän oli neljäs sekä metrin että kolmen metrin ponnahduslaudan henkilökohtaisessa kilpailussa.
Kazanin MM-kilpailuissa 2015 Kvaša saavutti hopeaa yhden metrin ponnahduslautahypyissä. Kolmen metrin laudalla hän oli kahdeksas ja parikilpailussa neljäs. Lontoon EM-kilpailuissa 2016 hän voitti kultaa metrin ponnahduslaudalla sekä sai pronssia kolmen metrin laudan henkilökohtaisessa ja parikilpailussa. Rio de Janeiron olympialaisissa hän oli kolmen metrin ponnahduslaudalla kuudes.
Kvaša  saavutti Kiovan EM-kilpailuissa 2017 kultaa metrin ponnahduslaudalla sekä hopeaa kolmen metrin henkilökohtaisessa ja parikilpailussa. Saman vuoden Budapestin MM-kilpailuissa hän sai pronssia kolmen metrin ponnahduslaudan parikilpailussa.